Josef Kremláček

**Josef KREMLÁČEK** (naskiĝis la  en Třebíč - mortis la  en Třebíč) estis ĉeĥa pentristo kaj ilustristo de libroj, ĉefe destinitaj por infanoj, amiko de Esperanto.

Kiel 15-jara knabo li partoprenis Someran Esperanto-Tendaron en Chvalatice, kie li desegnis sur sia tendo indianan kapon kaj postlasis bildeton kun desegno de la tendaro. Poste li restis amiko de la loka esperantista klubo en Třebíč kaj de ĝia Somera Esperanto tendaro, kiu trovis definitivan lokon en Lančov. Josef Kremláček estis hejme trovita jam morta, tial la mortodato estis nur divenita.

Li studis en „Lernejo de art-metioj“ en Brno (1952-1956) kaj en  „Art-industria altlernejo“ en Prago ĉe profesoro Adolf Hofmeister.

Li fariĝis membro (1964-1971) de la surrealisma grupo LACOSTE kaj de Internacia centro de fantasto kaj magio (Centre international de l’actualite fantastigue et magique), nun li membras en surrealisma grupo STIR UP, Unio de plastik-artistoj de Ĉeĥio, Klubo de infanlibraj ilustrantoj, societo bienalo Brno, ĉeĥa sekcio de IBBY Praha.

Liaj ilustraĵoj, plenaj de poezio, plej ofte akompanas librojn por infanoj.

## Ilustritaj libroj
*Hans Christian Andersen: **Le rossignol** (La najtingalo)
*Pavel Bezděčka: **Neuvěřitelné bajko-příběhy** (Nekredeblaj fablo-rakontoj)
*Daniela Fischerová: **O Sindibádu námořníkovi** (Pri maristo Sindibado)
*Anna Hostomská: **Les plu beaux contes de la musique** (La plej belaj muzikaj rakontoj - operoj kaj operetoj)
*Vladimír Hulpach: **Indiánské pohádky** (Indianaj fabeloj)
*Oldřich Kašpar: **Contes aztèques** (Aztekaj rakontoj)
*Eva Kilianová: **Obří pantofle** (Gigantaj pantofloj - moraviaj legendoj)
*Petr Kovařík: **Kovář a pán** (La forĝisto kaj la sinjoro - rusaj fabeloj)
*Beneš Metod Kulda: **Zakletý vrch** (Ensorĉita monteto)
*Jaroslav Mejzlík: **Vodníci z pohádkové řeky** (Akvofeoj el la fabela rivero)
*Míla Myslíková: **Ta naše písnička česká** (Tiu nia ĉeĥa kanto)
*Míla Myslíková: **Lásko, Bože, lásko** (Amo, Dio, Amo)
*Vladimír Pucek: **Korejské pohádky** (Koreaj fabeloj)
*Martina Rašková: **Terezka zachraňuje bílé koťátko** (Terezinjo savas blankan katidon)
*Ondrej Sliacky: **Jak se vlček vydal do světa** (Kiel lupido iris en la mondon)
*Miloslav Stingl: **Indiáni stříbrné Luny** (Indianoj de la arĝenta Luno)
*Antonín Špinler: **Pod suchým vrchem** (Sub la seka altaĵo - fabeloj)
*Marta Šrámková: **Vodník Mikulenda** (Akvofeo Mikulenda)
*Jiří Tomek: **Kouzla studánkové víly** (Magiaĵoj de la akvofonta feino - arabaj fabeloj)
*Jiří Tomek: **Dara krále džinů** (Donaco de la ĝina reĝo)
*Jiří Tomek: **Příběhy faraonů** (Rakontoj pri la faraonoj)
*Hana Vrbová: **Zlaté jablko** (Ora pomo - rusaj fabeloj, enigmoj, kantoj)
*Johann Wyss: **Švýcarský Robinson** (La svisa Robinsono)
*Dušan Zbavitel: **O copatých mniších, šibalech a nevěrných manželkách** (Pri monaĥoj kun harplekto, friponoj kaj malfidelaj edzinoj - rakontoj el Hindio)

Plie li ilustris kelkajn legolibrojn por lernejoj, gvidlibrojn pri urboj (Třebíč, Slatiňany, Moravské Budějovice), partoprenis kelkdek ekspoziciojn (post multaj restis katalogoj) kaj ricevis plurajn honorigojn.

## Eksteraj ligiloj 
*En la klubo de ilustrantoj 
*Biografio kun kelkaj desegnoj
*Gazeta mortanonco pri Josef Kremláček
*Ĉeĥlingva interparolo kun Josef Kremláček 

Kategorio:Ĉeĥaj pentristoj